
Tunnitasu tariifide kooskõlastamine Narva Jäähalli ruumide kasutusse andmisel (MTÜ HC Meteor, MTÜ Spordiklubi Jokker, MTÜ Hokiklubi Narva Stars ja MTÜ Narva Tenniseklubi Fortuna)
1. Asjaolud ja menetluse käik
Narva Linnavalitsuse Kultuuriosakonda laekusid taotlused Narva Jäähalli hokiplatsi ja riietusruumi soodustingimustel (50% tavahinnast) kasutusse andmisest MTÜdele HC Meteor, Spordiklubi Jokker, Hokiklubi Narva Stars ja Narva Tenniseklubi Fortuna treeningute korraldamiseks 2022/2023. hooajal. Kasutusse antavate ruumide kasutamise tunnitasu on kehtestatud Narva Linnavalitsuse 14.09.2022. a korraldusega nr 659-k „Narva spordikoolide tasuliste teenuste hinnakiri“ ja moodustab kokku 114,00 eurot. Soodustusega 50% moodustab nimetatud tunnitasu 57,00 eurot. Narva Paemurru Spordikooli juhtkond kooskõlastas soodustingimustel ruumide kasutusse andmist tingimusel, et treeningute ajakava kooskõlastatakse asutuse juhtkonnaga.
Narva Linnavalitsuse linnavarakomisjoni 14.09.2022 toimunud koosolekul (protokoll nr 3.1-6/15-2022) arutati spordiklubide taotlusi. Komisjon otsustas soovitada Narva Paemurru Spordikoolile 2022/2023. hooajal lubada spordiklubidele soodustingimustel (50% kehtestatud hinnast) kasutada Narva Jäähalli hokiväljakut ja riietusruumi hokitreeninguteks tingimusel, et treenitakse lapsi.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 17.03.2005. a määruse nr 14 ”Linnavara kasutusse andmise kord” § 2 lõike 2 kohaselt kooskõlastab linnavara kasutusse andja tunnitasu tariifid linnavalitsusega juhul, kui vara antakse kasutusse tunnitasu alusel.
3. Otsus

Kooskõlastada tunnitasu tariif 57,00 eurot Narva Jäähalli hokiplatsi ja riietusruumi kasutusse andmisel MTÜdele HC Meteor (registrikood 80565176), Spordiklubi Jokker (registrikood 80562976), Hokiklubi Narva Stars (registrikood 80346095) ja Narva Tenniseklubi Fortuna (registrikood 80050578) treeningute korraldamiseks 2022/2023. hooajal Narva Paemurru Spordikooli juhtkonnaga kooskõlastatud ajakava alusel ning tingimusel, et treenitakse lapsi.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

